**Kalbėjimo vertinimo skalės**

Vertinamas visas kalbėjimas, t. y. visos užduotys bendrai. **Kalbintojas** vertina pagal visuminę skalę ir skiria nuo **0** iki **4** taškų. **Vertintojas** vertina pagal analitinę skalę ir gali skirti daugiausia **16** taškų. Tarpiniai taškai skiriami tada, kai atliktis ne visiškai atitinka aukštesnę ar žemesnę apibrėžtį.

**Visuminė skalė**

|  |  |
| --- | --- |
| *Taškai* | *Aptartis* |
| **4** | Komunikacija vyksta puikiai, kalbinė raiška suprantama, klaidų esama, bet jos netrukdo komunikuoti.  (B1 ar B1+) |
| **3** | Komunikacija vyksta, nors pasitaiko ilgesnių pauzių, prašoma pakartoti klausimą.  (A2–B1) |
| **2** | Komunikacija vyksta su retais trūkiais, daug pauzių, kalbinė raiška kartais nesuprantama, gali prireikti pagalbos.  (A2) |
| **1** | Komunikacija vyksta su trūkiais, dažnai būtina pagalba: pauzių daug ir jos trukdo suprasti, kalbinė raiška dažnai nesuprantama.  (A1) |
| **0** | Komunikacija nevyksta. |

**Analitinė skalė**

|  |  |  |
| --- | --- | --- |
| *Kriterijus* | *Taškai* | *Aptartis* |
| 1. Komunikacinis tinkamumas | 5 | **5** – kandidatas supranta klausimus ir užduotis, taiko kompensavimo strategijas  (B1 ar B1+) |
| **4** (A2–B1) |
| **3** – kandidatas iš esmės supranta klausimus ir užduotis, iš esmės tinkamai reaguojama, bet kartais pasitaiko nenatūralių pauzių ar paprašoma pagalbos (A2) |
| **2** (A1–A2) |
| **1** –kandidatas supranta ne visus klausimus ir užduotis ir todėl netinkamai reaguoja, kartais komunikacija nutrūksta (A1) |
| 2. Kalbos vartojimas ir rišlumas | 4 | **4** – bazinė gramatika iš esmės vartojama gerai, kalbinės raiškos netikslumai ir klaidos komunikacijai netrukdo; mintys dėstomos gana nuosekliai, vartojamos bazinės siejimo priemonės (jungtukai, įvardžiai) (B1 ar B1+) |
| **3** (A2–B1) |
| **2** – taisyklingai vartojamos paprastos gramatinės formos ir dažniausi jungikliai sakiniams sieti (*ir, bet, todėl, kad)*, bet nuolat daroma esminių klaidų: pvz.: painiojami laikai, nederinama (A2) |
| **1** – ribotai vartojama nedaug paprastų gramatinių formų ir sintaksinių konstrukcijų, gebama sieti žodžius ar jų grupes pagrindiniais sudedamaisiais jungikliais (pvz.: *ir, po to*). (A1) |
| 3. Žodynas | 4 | **4** – gerai vartojamas pagrindinis žodynas, kad šiek tiek perfrazuojant būtų galima perteikti savo mintis dauguma su asmeniniu gyvenimu susijusių temų. (B1 ar B1+) |
| **3** – žodynas pakankamas, kad būtų galima perteikti ir gauti informaciją kasdienio gyvenimo situacijose įprastomis temomis. (A2–B1) |
| **2** – žodyno pakanka paprasčiausiems konkretiems bendravimo poreikiams patenkinti. (A2) |
| **1** –žodynas sudarytas iš pagrindinių pavienių žodžių bei frazių, susijusių su tam tikromis konkrečiomis situacijomis. (A1) |
| 4. Tartis ir intonacija | 3 | **3** – tartis ir intonacija netrukdo komunikacijai |
| **2**– tartis ir intonacija kartais trukdo komunikacijai, bet didesnę kalbėjimo dalį galima suprasti. |
| **1** – tartis neaiški. |
| **Iš viso** | **16** |  |